polyglot-tagger/wikipedia-language-snippets-filtered huggingface dataset:
బుర్యాత్, తూర్పు సైబీరియా వారి విశ్వాసం ప్రకారం బుర్కాన్ అనే దేవుడి సలహా ప్రకారం ఒక వ్యక్తి అడవిలో ఎన్నో రోజులు శ్రమించి, ఇంట్లో భార్యకు కూడా చెప్పకుండా రహస్యంగా ఓడను నిర్మించాడు. శిత్కర్ అనే దెయ్యం ఆ వ్యక్తి అడవిలో ఓడను నిర్మిస్తున్నాడని, ఆ ఓడలోకి ఎక్కవద్దని, భర్త కొడితే "ఎందుకు కొట్టావ్?" అని అడుగమని భార్యతో రహస్యం చెబుతాడు. భర్త ఆజ్ఞతో భార్య ఓడ ఎక్కింది. కాని ఆమెతో పాటూ శిత్కర్ కూడా ఎక్కాడు. బుర్కాన్ సాయంతో జీవరాశులన్నిటినీ ఓడ ఎక్కించాడు. జల ప్రళయం సంభవించడంతో భూమ్మీద అన్ని జంతువులు కొట్టుకుపోయాయి. ఒకసారి దెయ్యం ఎలుకలా మారి ఓడలో రంధ్రాలు పెట్టసాగింది. దేవుడు దానిని చంపడానికి పిల్లిని పంపాడు.
సగైయె, తూర్పు సైబీరియా వారి విశ్వాసం ప్రకారం దేవుడి సలహాతో నొజ్ అనే వ్యక్తి అడవిలో ఓడను నిర్మించడానికి సిద్దమౌతాడు. దెయ్యం అడ్డగించడంతో జలప్రళయం సంభవించేనాటికి ఓడను నిర్మించలేకపోతాడు. అప్పుడు దేవుడు ఒక ఇనుప నావ ను ప్రసాదిస్తాడు. అందులో ఆ వ్యక్తి, కుటుంబంతో పాటూ జీవరాశులు అన్నీ రక్షింపబడతాయి.
రష్యా వారి విశ్వాసం ప్రకారం నోవాహు ఎందుకు ఓడను నిర్మిస్తున్నాడో తెలుసుకోవడానికి దెయ్యం నోవాహు భార్య వద్దకు వెళ్ళి, ఆమెతో ఒక ఘాటైన మధువు తయారుచేయిస్తాడు. నోవాహు దాన్ని త్రాగి జలప్రళయం గురించి దేవుడు తనతో చెప్పిన రహస్యాన్ని చెబుతాడు. దెయ్యం ఎంత అడ్డగించినా నోవాహు ఓడ నిర్మాణం పూర్తిచేస్తాడు. దెయ్యం నోవాహు భార్యతో కూడి ఆమె నోటితో తన పేరు చెప్పిస్తాడు. ఒకసారి ఓడలో దెయ్యం ఎలుక రూపం ఎత్తి క్రింది భాగానికి రంధ్రాలు చేస్తాడు.
ఒక కథ ప్రకారం ఆది మానవుడైన మనువు ఒకసారి చేతులు కడుక్కొనుచుండగా నీటిలో చిన్న చేపను చూశాడు. తనను పెద్ద చేపల భారినుండి రక్షిస్తే తిరిగి మేలు చేస్తానని ఆ చేప పిల్ల మనుతో చెప్పింది. అంతట మనువు ఆ చేపను తీసుకొని దానిని పెద్ద పెద్ద కాలువల్లో వేశాడు. అది పెరిగి పెద్దదవాగా దానిని మనువు సముద్రంలో కలిపాడు. ఆ చేప రాబోయే జలప్రళయం గురించి చెప్పి ఒక ఓడను నిర్మించమని మనువుతో చెబుతుంది. జల ప్రళయం సంభవించగా మనువు తన ఓడను ఆ చేప కొమ్ముకి లంకె వేశాడు. ఆ చేప మనువుని ఓడలో ఉత్తర పర్వతాలకు తీసుకెళ్ళింది. చేప చెప్పిన ప్రకారం అక్కడ మనువు తన ఓడను ఒక చెట్టుకు లంగరు వేశాడు. ఆ విధంగా మనువు, జీవరాశులు మాత్రమే బ్రతికి బయటపడ్డాయి. అక్కడ కరిగించిన వెన్నను, తోడంటు, కుంపెరుగును దేవుళ్ళకు సమర్పించాడు. ఇందులోనుండి ఒక స్త్రీ ఆవిర్భవించింది. ఈ స్త్రీ మనువు కుమార్తెగా చెప్పబడింది. ఆమె ద్వారా సమస్త ఆశీర్వచనాలు, వంశాన్ని విస్తరించాడు.
మరో కథ ప్రకారం చిరిణి అనే నది ఒడ్డున తప్పసు చేసుకుంటున్న మనువు నీటిలో ఒక చేపను చూశాడు. పెద్ద చేపల భారినుండి రక్షించమని ఆ చేప మనువుని వేడుకొన్నది. అంతట మనువు ఆ చేపను ఒక జాడీలో వేశాడు. ఆ చేప పెరిగి పెద్దదైన తర్వాత దాన్ని మనువు సముద్రంలో వేశాడు. కొద్దికాలంలో నేలమీద ఉన్న సమస్తం మునిగిపోతాయని, కనుక ఓడ నిర్మించుకోమని, అందులో సప్తఋషులతో సహా ప్రతి జీవరాశి విత్తనాన్ని ఎక్కించమని మనువుకు చెబుతుంది. మనువు ఆ విధంగా చేశాడు. ఆ చేప జలప్రళయం సమయంలో ఓడను పట్టుకొని కొన్ని సంవత్సరాలకి హిమావత పర్వతానికి తీసుకెళ్ళింది. ఆ చేప ప్రజాపతి బ్రహ్మగా బయల్పరచుకొని మనువును సమస్త జీవరాశులను సృష్టించమన్నది.
సూర్యుడి కుమారుడైన మనువు ఘోర తపస్సు చేసి సృష్టి వినాశనం తర్వాత జీవరాశిని రక్షించే వరాన్ని బ్రహ్మ నుండి పొందుతాడు. మనువు తన ఆశ్రమంలో కొన్ని సమర్పణలు చేస్తుండగా అతని చేతిలోకి ఒక చిన్న చేప పడింది. ఆ చేపను మరువు పెంచాడు. అది పెరిగి పెద్దదవ్వగా దాన్ని గంగా నదిలోకి, తరువాత సముద్రంలోకి వదిలాడు. సముద్రాన్ని కూడా ఆక్రమించిన ఆ చేపను బ్రహ్మ అవతారమైన జనార్ధనుడిగా గుర్తించాడు. బ్రహ్మ చెప్పిన ప్రకారం మనువు ఓడను నిర్మించి అందులోకి అతని కుటుంబాన్ని, జీవరాశులని, చెట్ల విత్తనాలను తీసుకెళ్ళాడు. జలప్రళయం సంభవించగా జనార్ధనుడు చేప రూపంలోను, అననంత అనే సర్పం త్రాడు రూపంలోను వచ్చి ఆ ఓడను సంరక్షించడం జరిగింది.
గతంలో జరిగిన యుగాంతం చివరలో బ్రహ్మ యొక్క పరిశుద్ధ పుస్తకాలను హయగ్రీవుడు అనే రాక్షసుడు దొంగిలించాడు. అందువల్ల మానవులంతా పాపులైపోయారు. అందువల్ల నిషి అను అటవీ తెగలో సప్త ఋషులు, సత్యవ్రతుడు తప్పించి మిగిలిన మానవులంతా పాపులైపోయారు. ఒకసారి సత్యవ్రతుడు నది వద్ద స్నానమాడుచుండగా, ఒక చేప అక్కడికి వచ్చి తనను రక్షించమని సత్యవ్రతుడిని ప్రాధేయపడింది. అంతట సత్యవ్రతుడు దానిని తీసుకొని క్రమేణా పెద్ద పెద్ద పాత్రల్లో పెంచసాగాడు. తరువాత ఆ చేపను విష్ణుమూర్తి అవతారంగా గుర్తించాడు. ఆ చేప చెప్పిన ప్రకారం ఓడ నిర్మించి అందులోకి సప్తఋషులను, వారి భార్యలను, సమస్త జంతువులను ఔషధ మొక్కల విత్తనాలను, ఆహారధాన్యాలను ఎక్కించాడు. ఏడు రోజులకి సముద్రాలు పొంగి భూమినంతా ముంచేశాయి. చేప అవతారంలో ఉన్న విష్ణుమూర్తి ఓడను త్రాడు రూపంలో ఉన్న అనంత అనే సర్పంతో తనకు లంగరు వేసుకొన్నాడు. జలప్రళయం సమాప్తమైన తర్వాత విష్ణుమూర్తి పుస్తకాలను దొంగిలించిన రాక్షసుడిని సంహరించి సత్యవ్రతుడికి ఆ పుస్తకాల్లో ఉన్న విషయాలను వివరించాడు.
ఒకసారి భయంకరమైన గాలి వీయగా ద్వారకావటి నగరపు ఓడ రేవుని ముంచివేసింది. రైవతక కొండల్లో వెళ్ళుతున్న కృష్ణుడు, అతని సోదరుడైన బలరాముడు తప్ప అందరూ ఆ నీటిలో కొట్టుకుపోయారు. శేషు అను సర్పం బలరాముడి శక్తిని హరించివేయగా, బలరాముడి ఆత్మ సముద్రంలో పడిపోయింది. దుష్టత్వంతో నిండిపోయిన ప్రపంచాన్ని మర్నాడు నాశనంచేద్దమనుకొని అలసటతో ఉన్నచోటనే నిద్రించాడు. జర అను వేటగాడు దుప్పి కోసం వేటాడుతూ పొరపాటున కృష్ణుడి ఒక పాదాన్ని దుప్పి తలయంకొని బాణంతో కొట్టాడు. కాషాయ వస్త్రం, నాలుగు చేతులు, చాతీపై నగలు ఉన్న కృష్ణుడు మరణించియుండటం చూచి ఆశ్చర్యపోయాడు. నీటి కెరటాలు జర పాదాను తాకాయి.
దక్షిణ భారతదేశంలో భిల్ అను అటవీ తెగలవారి నమ్మకం ప్రకారం ఒకనాడు ఒక చాకలి ఓ చేపకు ఆహారం పెట్టాడు. ఆ చేప కృతజ్ఞతతో రాబోవు జలప్రళయం గురించి ప్రవచిస్తుంది. ఆ చాకలి ఒక పెద్ద పెట్టె తయారుచేసి అందులోకి తన స్త్రీని, ఒక కోడిపుంజుని ఎక్కించాడు. వరద సమాప్తి అయిన తరువాత పరిస్థితిని తెలుసుకోవడానికి శ్రీరాముడిచే పంపబడిన దూత కోడి కూతలను బట్టి ఆ పెట్టెను కనుగొంటాడు. రాముడు చాకలిని ప్రశ్నించాడు. ఆ చాకలి ఉత్తరం వైపు, తూర్పు వైపు, పడమర వైపు తిరిగి ఆ పెట్టెలోని స్త్రీ తన సోదరి అని ప్రమాణం చేశాడు; దక్షిణం వైపు తిరిగి ఆమె తన భార్య అని ప్రమాణం చేశాడు. జలప్రళయ రహస్యం ముందుగా చెప్పినందుకు గాను రాముడు ఆ చేప నాలుక కోసివేశాడని, అందుకే చేపలకు నాలుకలుండవని చెప్పబడింది. మనుష్యులను విస్తరించమని చెప్పగా ఆ చాకలి తన సోదరినే వివాహం చేసుకొన్నాడు. ఫలితంగా వారికి ఏడుగురు కుమారులు, ఏడుగురు కుమార్తెలు జన్మించారు. జ్యేష్ట కుమారుడు రాముడు బహూకరించిన అశ్వాన్ని నడుపలేక అడవికి కట్టెలు కొట్టుకోవడానికి పోయాడు. అతడి వంశస్తులే వడ్రంగులయ్యారు.
కమర్ వారి నమ్మకం ప్రకారం ఒక దంపతులకు కుమారుడు, కుమార్తె జన్మించారు. దేవుడు తనను కోపం తెప్పించిన తోడేలును చంపదలచి జలప్రళయం రప్పించాడు. అది చూచిన దంపతులు తమ పిల్లలను ఒక చెక్క పెట్టెలో, ఆహారంతో సహా భద్రపరుస్తారు. వరద రావడంతో భూమ్మీద అన్నీ తుడిచిపెట్టుకుపోయాయి. 12 సంవత్సరాల తర్వాత దేవుడు రెండు పక్షులను సృష్టించి తోడేలు మరణించిందో లేదో కనుక్కొనడానికి పంపాడు. వాటికి ఏమీ కనిపించేదు, తేలియాడుతున్న పెట్టె తప్ప. అక్కడ వాలి పిల్లలు మాటలు విని విని, వెళ్ళి దేవుడికి చెప్పగా, దేవుడు వరదను తగ్గించి, వారిని పెట్టెలోంచి బయటకు తెచ్చి వారు కథ వింటాడు. అన్నా చెల్లెలు వివాహం చేసుకుంటారు. వారికి పుట్టిన పిల్లలకు దేవుడు వివిధ కులాల పేర్లు పెట్టాడు. నేటి ప్రజలు వీరి సంతానమే.
అస్సాం, ఈశాన్య భారతదేశంలో నమ్మకం ప్రకారం ఒకసారి నేల భాగమంతా జలప్రళయంలో మునిగిపోయింది. . ఒక భార్యా భర్తల జంట మాత్రం లెంగ్ హిల్ అనే కొండపై తలదాచుకొన్నారు. మర్నాడు లే చేసరికి వారు మగపులి, ఆడపులిగా మారిపోయారు. భూమియొక్క దుస్థితిని గమనించిన దేవుడు ఒక పురుషుడిని, ఒక స్త్రీని ఆ కొండపైయున్న గుహనుండి పంపాడు. వారు పులులను చూడగా భీతిచెందారు. బలం కోసం సృష్టికర్తకు ప్రార్ధిచుకొని ఆ పులులను చంపేశారు. ఆ తరువాత వారు ఆనందంగా జీవిస్తూ మానవాళిని విస్తరించారు.
దక్షిణ భారతదేశం, తమిళనాడులో ప్రజల నమ్మకం ప్రకారం కుమారి కందం సగభాగం, మొదటి తమిళ సంఘం కూడా మునిగిపోయింది. ప్రజలు ఆ ప్రాంతాన్ని వదిలి మరోచోట రెండవ తమిళ సంఘాన్ని ఏర్పరచుకోగా, ఆ ప్రాంతాం కూడా సముద్రంలో మునిగిపోయింది. తిరుమారన్ అనే రాజు మిగిలిన తమిళ సాహిత్యాన్ని తీస్కొని నేటి తమిళనాడుకు ఈదుకుంటూ చేరాడు.
సిక్కీంలో లెప్చా ప్రజల నమ్మకం ప్రకారం ఒక భార్యా భర్తల జంట జల ప్రళయం నుండి తప్పించుకొని డార్జిలింగ్ వద్ద తెందాంగ్ అనే పర్వతం మీద తలదాచుకొన్నారు.
గయా అను దేవుడు కనికరించే వరకూ టిబెట్ అంతా నీటిలో మునిగియుండేది. దేవుడు ఆ నీటిని అంతా బెంగాల్ మీదుగా, గురువులను పంపించి అక్కడున్న ప్రజలకు విద్య నేర్పించాడు. అప్పటినుండి ప్రజలు ఆ నేల భాగమంతా విస్తరించారు.
అస్సాంలో సింగ్ఫో ప్రజల నమ్మకం ప్రకారం ఒకప్పుడు మానవాళి అంతా గోవులను, పందులను బలి ఇవ్వకపోవడం వల్ల జలప్రళయంలో నాశనమైనది. ఒక భార్యా భర్తల జంట మాత్రం జలప్రళయం నుండి తప్పించుకొని సింఘ్రభం అను పర్వతంపై తలదాచుకొన్నారు. వారి సంతానమే నేటి ప్రజలు.
అస్సాంలో లుషై ప్రజల విశ్వాసం ప్రకారం జల రాక్షసుల్లో ఒక రాజు నగై తె అను మానవ కన్యను మోహించాడు. ఆమె నిరాకరించి పారిపోయింది. ఆగ్రహించిన రాజు ప్రజలను ఫన్ లు బుక్ అను కొండపై నిర్భందించి, ఆ కొండ చుట్టూరా నీటిని ప్రవహింపజేశాడు. నీటి మట్టం పెరుగుతుండగా ఆ అమ్మాయిని నీటిలోకి త్రోసివేశారు. అంతే నీటిమట్టం తగ్గిపోయి జల ప్రళయం సమాప్తమైనది. అప్పటివరకూ కొండలు లేని భూమిపై నీరు వెళిపోతున్నప్పుడు కొండలు చెక్కబడ్డాయి.
లిసు ప్రజల విశ్వాసం ప్రకారం ఒక గ్రామంలో నివసించిన అన్నా చెల్లెళు రెండు బంగారు పక్షులు చెప్పిన ప్రకారం గుమ్మడి కాయలో దాక్కొని 99 రోజులపాటూ సంభవించిన జలప్రళయంనుండి తప్పించుకొని కొండపైకి చేరారు. ఆ పక్షుల సాయంతో డ్రాగన్ రాజునుండి ధనస్సును, విల్లులను సాధించి, వాటితో సూర్య చంద్రులను తప్ప, ప్రకాశించేవాటన్నిటినీ రాల్చారు. ఆ కొండపై మానవమాత్రులు ఎవరూ లేకపోవడంతో ఆ బంగారు పక్షులు చెప్పిన ప్రకారం అన్నా చెల్లెళు ఇద్దరూ వివాహం చేసుకొన్నారు . ఫలితంగా వారికి ఆరుగురు కుమారులు, ఆరుగురు కుమార్తెలు పుట్టారు. వారు వివిధ దిశల్లోకి ప్రయాణించి వివిధ జాతులవారికి పూర్వీకులైయ్యారు.
లోలో ప్రజల విశ్వాసం ప్రకారం ఆదిలో ప్రజలు దుర్మార్గులైయుండేవారు. -- అనే దేవుడు తన దూతను భూమీదికి పంపాడు. ఆ దూత మనుష్యులను రక్త మాంసాలను అడుగగా డు-ము అను ఒక యువకుడు మాత్రమే స్పందించాడు. ఇది గమనించిన దేవుడు జలప్రళయాన్ని సృష్టించాడు. డు-ము తన నలుగురు కుమారులను, నీటి కుక్కలను, అడవి బాతులను, మొదలైన వాటిని ఒక పడవలో ఎక్కించుకొని జలప్రళయం నుండి తప్పించుకొన్నాడు. చదివి వ్రాయగలిగిన వారు ఈ నలుగురు కుమారుల సంతానం, విద్య లేనివారు డు-ము చెక్కిన చెక్క బొమ్మల సంతానం.
జినో, దక్షిణ యున్నాన్ , చైనా వారి నమ్మకం ప్రకారం సృష్టి ఆరంభం నుండి ప్రజలు సుఖ సంతోషాలతో జీవించసాగారు. అనుకోకుండా ఒకసారి జలప్రళయం వచ్చింది. ఒక భార్యా భర్తల జంట పెద్ద చెట్టును నరికి, దాని కాండం లోపల తొర్రగా చేసి, తమ కవల పిల్లలను అందులో కుర్చోబెట్టి, ఆహారాన్ని, చాకుని, తేనె మైనాన్ని కూడా పెట్టి, కాండం రెండువైపులా ఆవు చర్మంతో మూసేశారు. ఆ చెట్టుకు చిన్న ఇత్తడి గంటలు కూడా కట్టారు. ఆ కవల పిల్లలు - మహె , మనియు అని పిలువబడే ఆన్నా చెల్లెలు. జల ప్రళయం చాలా సంవత్సరాలు కొనసాగిన తరువాత, ఆ చెట్టు కాండం నేలకు తగలడంతో గంటలు మ్రోగాయి. అప్పటికే వారు ముసలివారైపోయారు. వారిద్దరూ తప్ప ఇంకెవ్వరూ బ్రతకలేదని, వారు కూడా మరణిస్తే ఇంకెవ్వరూ భూమ్మీద ఉండరని గ్రహిస్తారు. వారిద్దరూ వివాహం చేసుకొన్నారు. కాని వారు వృద్ధులగుట వలన పిల్లలను కనలేకపోయారు. చివరికి వారు తెచ్చుకొన్న గుమ్మడికాయ నుండి కొంగ్ ప్రజల పూర్వీకుడైన అపో , హన్ దాయ్ , జినో మొదలైన పూర్వీకులు ఉద్భవించారు.
కరేన్ , బర్మా వారి ప్రకారం ఇద్దరు సోదరులు పడవపై జలప్రళయం నుండి బయటపడ్డారు. వారిద్దరూ స్వర్గానికి వెళ్ళేదాకా నీటి ప్రవాహం పెరగసాగింది. దేవభూమిలోంచి ఒక మామిడి చెట్టు ఎదిగింది. చిన్నవాడు ఆ చెట్టు ఎక్కి మాడికాయను తిన్నాడు. అంతే ప్రళయం తగ్గిపోయింది.
చింగ్ పా, ఎగువ బర్మా వారి నమ్మకం ప్రకారం జల ప్రళయం వచ్చినప్పుడు పాపా నాంచాంగ్ , అతని చెల్లెలైన చాంగ్ కొ పెద్ద పడవతో బయటపడ్డారు. వర్షం తగ్గుముఖం పట్టగా రోజుకి ఒక కోడి పుంజునును, ఒక సూదిని విసరసాగారు. తొమ్మిదవ రోజున అలా చేయాగా కోడి కూసింది, సూది భూభాగాన్ని తాకింది. వారు పడవదిగి దగ్గరలో అన్నా చెల్లెలు ఇద్దరు మంత్రగత్తెల ఉండే గుహకు వెళ్ళారు. వారిద్దరూ వివాహం చేసుకొని పిల్లల్ని కన్నారు. వారిద్దరూ పనికోసం బయటకు వెళ్ళగా, ఒంటరిగా కేరింతలు కొడుతున్న శిశువుని ఒక మంత్రగత్తె చూచి ఈర్ష్యపడి, ఆ శిశువుని చంపి ముక్కలు ముక్కలుగా చేసి, చిందవర వందర చేసి, కొన్ని ముక్కలను మాత్రం తీసుకెళ్ళి కూర వండుకొన్నది. ఇది తెలుసుకొన్న తల్లి నాలుగు రోడ్ల కూడలికి వెళ్ళి ఆవేదనతో తన శిశువుని ఇచ్చేయమని గొప్ప ఆత్మను వేడుకొన్నది. అది అసంభవమని, కాని ఆమెను మానవాళికి తల్లిగా చేస్తానని మాట ఇచ్చింది. అంతే ఒక్కొక్క దారి నుండి ముక్కలైపోయిన శిశువు భాగాల నుండి ఎన్నో జాతులవారు ఉద్భవించారు.
చైనావారి నమ్మకం ప్రకారం మానవుల దుష్ప్రవర్తనకు ఆగ్రహించిన రాజ్యాధిపతి ఆజ్ఞ ప్రకారం జల దేవుడైన గాంగ్ గాంగ్ జల ప్రళయాన్ని రప్పించాడు. 22 ఏళ్ళపాటూ కొనసాగిన జలప్రళయంలో ప్రజలు పర్వత గుహల్లో తలదాచుకొన్నారు. నీటి ప్రవాహాన్ని ఆపడానికి గన్ అనే వీరుడు స్వర్గం నుండి సారవంతమైన మన్నును దొంగిలించాడు. కాని రాజ్యాధిపతి అగ్ని దేవుడిని పంపించి గన్ ను చంపించాడు. మూడు సంవత్సరాల తర్వాత కూడా గన్ శరీరం కుళ్ళిపోలేదు. అతన్ని ముక్కలు చేసిన తర్వాత అతని కుమారుడు యు కొమ్ములున్న డ్రాగన్ రూపంలో ఆవిర్భవించాడు. గన్ శరీరం కూడా డ్రాగన్ వలే మారిపోయింది. రాజ్యాధిపతి అదిరిపడ్డాడి యుకు మట్టిని ఇచ్చి యింగ్ అనే డ్రాగన్ తో పంపాడు. ఆ డ్రాగన్ ఇతర దేవుళ్ళ సాయంతో గాంగ్ గాంగ్ ను తరిమి, ఆ మట్టిని ప్రళయం ఆగిఫొయేలా విస్తరించింది.
కొరియా ప్రజల నమ్మకం ప్రకారం ఒక బాలుడు అప్సరసకు, పున్నాగ చెట్టుకు జన్మించాడు. బాలుడికి 7 సంవత్సరాల వయస్సు వచ్చేసరికి వర్షాలు మొదలై కొన్ని నెలలపాటూ కొనసాగి భూమినంతా ముంచేసింది. ఆ బాలుడు చెట్టుతో సహా నీటిలో తేలుతుండగా, ఒక చీమల దండు వచ్చి కాపాడమని వేడుకొనగా అ చెట్టు అనుమతి తీసుకొని వాటిని కాపాడతాడు. తరువాత దోమలను, ఆ తరువాత మరో బాలుడుని కాపాడతాడు. వరద అలల తాకిడికి ఆ చెట్టు ఒక కొండపైకి చేరింది. చేమను, దోమలు ఆ బాలుడికి కృతజ్ఞతలు చెప్పి అక్కడినుండి సెలవు తీసుకొన్నాయి. బాలురు ఇద్దరూ ఆ కొండపై వృద్ధ స్త్రీ ఉండే ఒక ఇంటికి చేరుకొన్నారు. ఆ వృద్ధ స్త్రీ తన కుమార్తెను, పెంపుడు కుమార్తెను ఈ ఇద్దరి బాలురకు ఇచ్చి వివాహం చేసింది. ఈ ఇద్దరి దంపతులనుండి నేటి మానవజాతి ఆవిర్భవించింది.
పూర్వపు రోజుల్లో సుమారు గ్రంథ రచయితలందరూ తమ తమ ఆలోచనలకు అనుగుణంగా జలప్రళయ సిద్ధాంతాలను సృష్టించడం గమనార్హం. వివిధ ప్రాంతాలకు, వివిధ సంస్కృతులకు, వివిధ కాలాలకు చెందిన రచయితలు జలప్రళయ సిద్ధాంతాలను ఎందుకు సృష్టించారు అని నేటి చరిత్రకారులకు, రచయితలకు అంతుపట్టలేకున్నది. వేల సంవత్సరాల నుండి మంచు క్రమేణా కరిగిపోతూవుండటం వల్ల సముద్ర మట్టం పెరగడం, సముద్ర కెరటాల వల్ల భూభాగం తరిగిపోవడం జరుగుచున్నది కావున నిజంగానే జల ప్రళయం మానవ చరిత్ర ఆరంభంలో సంభవించియుండవచ్చు, భవిష్యత్తులోనైనా జల ప్రళయం సంభవించవచ్చు అని కొద్దిమంది విష్లేషకుల భావన.
జలప్రళయం అనగా తుఫానుల వల్ల నేల కనుమరుగైపోయేలా భూభాగం అంతటా నీటిలో మునిగిపోవడం. జల ప్రళయం గురించి విభిన్న కథనాలు ప్రపంచమంతటా ఉన్నాయి. భగవంతుడు ఒక్క స్త్రీ పురుషుల జంటను, ప్రతి జంతు పక్షి జాతులలో ఒక జంటను, ప్రతి చెట్టు విత్తనాన్ని మాత్రమే ఉంచి, పాపంతో నిండిపోయిన మిగిలిన మానవాళిని ఒక ప్రణాళిక ప్రకారం జల ప్రళయంతో నాశనం చేసి, తరువాత మానవ జాతిని, జంతు పక్షి జాతులను, మొక్కలను జంతు పక్షి జాతులను, మొక్కలను సృష్టించడం ప్రపంచవ్యాప్తంగా అందరి నమ్మకాల్లో ఉన్న సారాంశం.
ను కువా అను దేవత రాజుని ఓడించి కొండపైకి తరిమేసింది. ఆ రాజు ఒక స్త్రీ చేతిలో ఓడిపోవడం అవమానంగా భావించి తన తలను-ఆకాశ వెదురు గెడకేసి కొట్టుకొని ఆత్మ హత్య చేసుకొన్నాడు. ఆ వెదురు చెట్టు ఆకాశాన్ని చీల్చుకొంటూ కూలిపోయింది. అంతట వరద వచ్చి కువా, ఆమె సైన్యాన్ని తప్పించి సమస్తాన్ని నాశనం చేసింది.ను కువా ఐదు రకార రంగు రాళ్ళతో చేసిన ప్లాస్టర్ తో ఆకాశంలో చిల్లుని మూసివేసింది. వరద ఆగిపోయింది.
జల ప్రళయం అనేది పాఠకులను ప్రత్యేకంగా ఆకట్టుకొనే అంశం కావున ఎక్కువమంది రచయితలు దాన్ని రకరకాలుగా ప్రస్తావించేవారని, మొదటిసారిగా ఒక రచయిత తన రచనలో ప్రస్తావిస్తే ఇతర రచయితలు కూడా అదే బాటను అవలంబించే అవకాశం లేకపోలేదు కనుక జల ప్రళయం చరిత్ర కాకపోవచ్చని కొద్దిమంది అభిప్రాయం . 2011లో జల ప్రళయ అంశంపై ఒక సిద్ధాంతంతో 2012 అనే హాలీవుడ్ సినిమా కూడా విడుదలైనది.
కరుచోలలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు, ప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జాతీయ రహదారి గ్రామం నుండి 5 కి.మీ. దూరంలోపు ఉంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
సమీప జూనియర్ కళాశాల యడ్లపాడులోను, ప్రభుత్వ ఆర్ట్స్ / సైన్స్ డిగ్రీ కళాశాల చిలకలూరిపేటలోనూ ఉన్నాయి. సమీప మేనేజిమెంటు కళాశాల బోయపాలెంలోను, వైద్య కళాశాల, పాలీటెక్నిక్‌లు గుంటూరులోనూ ఉన్నాయి.
సమీప వృత్తి విద్యా శిక్షణ పాఠశాల, అనియత విద్యా కేంద్రం చిలకలూరిపేటలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు గ్రామం నుండి 5 కి.మీ.లోపు దూరంలో ఉంది.
ఈ గ్రామం గ్రామ పంచాయితీ పరిధిగా ఉంది. నూతనంగా ఏర్పాటైన ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ ఈ గ్రామ పరిధిలోని పూర్తి విస్తీర్నము ను ఆంధ్రప్రదేశ్ రాజధాని నగర ప్రాంత పరిధిలోకి 2014 డిశెంబరు 30 వ తేది నుండి చేరినట్లుగా అమలులోకి తెస్తూ ప్రభుత్వం ఉత్తర్వులు జారీ చేసింది.
కాంతి కిరణాలు, ఉష్ణ కిరణాలు అతి సూక్ష్మ కణాలుగా ప్రసారం చెందడం.వల్ల ఆ కిరణాలు అన్ని వైపులకూ అత్యంత వేగంతో దూసుకు పోగలుగుతాయి.
కణాదుడు సిద్ధాంతం ప్రకారం "పదార్థమంతా అణువుల సంయోగం చేత సృష్టించబడుతూ ఉంటుంది. ఆయా అణువుల గుణాలు, ధర్మాలు, సంయోగాన్ని అనుసరించి పదార్థం యొక్క భౌతిక రుపం, స్వభావాలు మారుతూ ఉంటాయి. పదార్థాన్ని ఇంకా విభజించడానికి వీల్లేని భాగమే అణువు. అణువులే ప్రపంచానికి మూలాధారం. మూలకారణం. దార్యం లేకుండా కారణం జరగదు "అణువు"కు నాశనం లేదు. అణువులు నాలుగు గుణాలతో నాలుగు రకాలుగా ఉంటాయి. ఒకే గుణం, ఒకేరకంగా ఉండే ఏకథర్మ అణువులు సంయోగం వలననే ఆయా వస్తువుల నిర్మాణం జరుగుతుంది. ఈ కలయిక మళ్ళీ రెండు విధాలుగా ఉంటుంది.
కనిపించే సృష్టి అంతా సూక్ష్మాతి సూక్ష్మమైన అణువుల కలయికతో ఏర్పడినదే అని యిప్పటి ఆధునిక శాస్త్రవేత్తల నుంచి సామాన్య మానవుడి వరకు అందరికీ తెలిసినదే. అయితే ఈ పరమాణు రహస్యాన్ని మొట్టమొదటగా క్రీస్తు పూర్వం రెండో శతాబ్దంలో వైశేషిక తత్వచింతన ద్వారా ప్రపంచానికి చాటి చెప్పిన ప్రాచీన భారతీయ అణు సిద్ధాంత కర్త కణాదుడు. పాశ్చాత్యుడైన్ దెమోక్రటీస్ 2400 సంవత్సరాల క్రితం ఈ పరమాణువునే "ఆటమ్"గా పేర్కొన్నాడు. "ఆటోమస్" అనే గ్రీకు పదం నుండి ఈ ఆటం పుట్టినది. అయితే డెమోక్రటీస్కు నాలుగు శతాబ్దాలకు ముందే ప్రకృతి లోని ప్రతి పదార్థం సూక్ష్మ కణాల మయం అని ప్రతిపాదించాడు కణాదుడు.
ఈ ప్రపంచం అంతా పరమాణువులతో నిర్మితమైంది. వివిధ శైలీ విన్యాసాలతో పరమాణువులు సమ్మిళితమై సృష్టిలోని సమస్త ఆకారాలు ఏర్పడుతున్నాయి. ప్రకృతిలో కనబడుతున్నా సూర్యుడు, చంద్రుడు, నక్షత్రాలు, సముద్రాలు, పర్వతాలు, అరణ్యాలు, పశుపక్ష్యాదులు, క్రిమికీటకాలు మొదలైనవాటి నుండి మానవుని వరకూ, చీమ నుండి డైనోసార్ అరకు అన్నీ. అన్నీ అణువుల కలయిక వలనే ఏర్పడుచున్నవి. ఇవన్నీ ఒకదానితో ఒకటి పోలిక లేనివి. విభిన్న ఆకృతులు కలిగినవి. వాటి, వాటి వ్యవహార సరళి కూడా ఒకదానితో ఒకదానికి పోలిక లేని వైవిధ్యం కలిగి యున్నాయి. అన్నీ అణువుల సముదాయమే అయినప్పుడు ఈ వైవిధ్యం ఎలా సాధ్యపడింది?
కణాద మహర్షికి ఔలూక్య, కాశ్యప అనే పేర్లు కూడా ఉన్నాయి. ఈయన క్రీ.పూ 6 వ శతాబ్దంలో జీవించాడు. కశ్యప ప్రజాపతి వంశంలో ఉలూక మహర్షికి పుత్రునిగా జన్మించాడు కణాదుడు. మధ్యప్రదేశ్ రాష్ట్రంలో అలహాబాద్ జిల్లాలో ఉన్న ప్రభాస గ్రామం స్వస్థలం. వీధుల్లో పడి ఉన్న బియ్యం గింజలను ఏరుకుని, అవి తింటూ బాల్య జీవితం గడిపాడు. చిన్న చిన్న రేణువుల మీద ఆధారపడి జీవించాడు కాబట్టి యితనికి "కణాదుడు" అన్న పేరు స్థిరపడిపోయింది. ఈయనకు "కణ" పేర్లు కూడా వచ్చాయని కొంతమంది పండితులు పేర్కొన్నారు.
ఈయన సోమశర్మ శిష్యులు, ప్రపంచ దేశాలలో "అణువు" భావనను ప్రతిపాదించిన శాస్త్రవేత్తలలో తొలి శాస్త్రవేత్త. అంతే కాదు. "కార్య కారణ సంబంధం" (కారణం/హేతువుకు పరిణామం/ప్రభావమునకు నడుమనున్న సంబంధాన్ని తెలుసుకోవడమనేది మానవుని ఆలోచనలలో అతి గొప్ప ఆవిష్కరణ) అనే సిద్ధాంతాన్ని తొలిసారిగా ఆవిస్కరించింది ఈయనే. రచయితగా "వైశ్లేషిక సూత్రాలు"ను వెలువరించారు. ఇది పది గ్రంథముల సంపుటం. ప్రతి గ్రంథంలో రెండేసి అధ్యాయాలు, ప్రతి అధ్యాయంలో అసంఖ్యాక సూత్రాలు ఉన్నాయి. ప్రతి గ్రంథంలో సగటున 370 సూత్రాలను పొందుపరిచాదు.
ప్రాచీన భారతీయ తత్వశాస్త్రం 'అంతా శూన్యం - ఏదీ స్థిరం కాదు" అనే శూన్య వాదం ఆధారంగానే భౌతిక శాస్త్ర అభివృద్ధి జరిగింది. కణాదుడు, కపిలుడు మొదలైన శాస్త్రవేత్తలు పదార్థం అణు సంఘటనం వల్ల ఏర్పడిందని శాతాబ్దాల క్రితమే గ్రహించారు. భారతీయ షడ్దర్శనాలలో "వైశేషికమ్" ఒకటి దీని భావం "అణ్విక విశిష్టత" దీని ఆధారంగానే "అణువైశేషిక సిద్ధాంతం" కణాదుడు ప్రతిపాదించాడు.
విశ్వంలో అణువు అనేది ఒకతి ఉంటుందన్న భావనను ప్రతిపాదించింది, ఆలోచనలు రేకెత్తించిన తొలి శాస్త్రవేత్త కణాదుడు. "కారణం - ప్రభావం" కార్యకారణ సంబంధం వల్లనే సర్వం సంభవమవుతుందని సిద్ధాంతీకరించాడు. ఐన్‌స్టీన్ సాపేక్షతా సిద్ధాంతమైన ప్రతిపాదనకు మూలాలు కణాదుడి సిద్ధాంతంలో ఉన్నాయి.
మరింత వివరంగా చెప్పుకోవాలంటే వివిధ వస్తువుల స్వభావ ధర్మాన్ని బట్టి, ఆయా వస్తువులు తమలోఉన్న కణ సంయోగాన్ని బట్టి రూపం ఏర్పరచుకుంటాయి. ఏక స్వభావం కలిగిన కణాలు అనేకం ఒకదానితో ఒకటి కలిసి వస్తురూపం పొందుతాయి. కణంలో ఉండే స్వభావం వస్తువులలోనూ కనిపిస్తుంది.
ఉదాః అగ్నితత్వం గలిగిన అనేక అగ్నికణాలు సంయోగం చెంది, సూర్యగోళం యేర్పడింది. అగ్నికణాలలో ఉండే అగ్నితత్వమె భౌతిక వస్తురూపం దాల్చిన సూర్యగోళం నుండి వేడిమిని వెదజల్లుతుంది.
హార్వర్డ్ యూనివర్సిటీ ఫిజిక్స్‌లో మొదటిశ్రేణిలో ఉంది. ఆమె అక్కడ ఆస్ట్రో ఫిజిక్స్ కాని హై ఎనర్జీ కాని చేయాలనుకున్నది. అయినప్పటికీ ఒక సంవత్సరం తరువాత ఆమె " కండెంస్డ్ మేటర్ థియరీ "కి మారింది. తరువాత ఆమె అందులో కొనసాగింది. పి.హెచ్.డి తరువాత ఆమె యు.ఎస్ లోని " నేషనల్ లేబరేటరీ " , జర్మనీ దేశంలో ఉన్న బెర్లిన్ లోని ఫ్రిట్జ్- హాబర్ ఇన్సిట్యూట్‌లో పనిచేసింది. ఆమె పనిచేస్తూ అధ్యయనం కొనసాగిస్తూ స్నేహితులను చేర్చుకుని విదేశీవాసం ఆనందంగా గడిపినట్లు ఆమె వివరించింది. అయినప్పటికీ ఆమె భారతదేశమే తన ఇల్లని భావించి బెంగుళూరులోని " జవహర్‌లాల్ నెహ్రూ సెంటర్ ఫర్ అడ్వాంస్డ్ సైంటిఫిక్ రీసెర్చ్ " ఇచ్చిన అవకాశాన్ని ఆనందంగా అందుకుని పనిచేయడానికి భారతదేశం తిరిగి వచ్చింది. అక్కడ ఆమె సేవలు కొనసాగుతున్నాయి. తరువాత ఆమె " ఇంషియో డెంసిటీ ఫంక్షనల్ థియరీ " పనిచేస్తూ ఉంది. అదనంగా ఆమె " నానో సిస్టంస్ " అధ్యయనం చేయాలని ఆసక్తికలిగింది. సైజులో మార్పులు కలిగినప్పుడు స్ట్రక్చరల్, ఎలెక్ట్రానిక్, కెమికల్, మెకానికల్, థర్మల్ మార్పులను అధ్యయనం చేయాలన్న ఆసక్తి కలిగింది.
శోభనా నరసింహన్‌ కు చిన్నవయసులో గణితం, ఆంగ్లం అంటే ఆసక్తి ఉండేది. ఆమె చిన్నవయసు నుండి తాను గణితవేత్త, రచయిత ఔతానని చెప్పడం వినేవారిని ఆశ్చర్యచకితులను చేసేది. ఆమె తండ్రి గణితవేత్త తల్లి రచయిత కావడం వలన ఆమెకు ఇలాంటి లక్ష్యం కలిగిఉంటుంది. ఐ.సి.ఎస్.ఇ తరువాత సన్నిహితులామెను విజ్ఞాన శాస్త్రము, హ్యూమనటీ సంబంధిత అంశాన్ని ఎంచుకొమ్మని సలహా ఇచ్చారు. సాధారణంగా టాపర్‌గా విజయం సాధించిన వారు విజ్ఞాన శాస్త్రము‌ను ఎంచుకుంటారు కనుక వారలా సలహా ఇచ్చి ఉండచ్చని ఆమె అభిప్రాయపడింది. ఆమె విజ్ఞాన శాస్త్రము ప్రధానాంశంగా విద్యను కొనసాగించింది. శాస్త్రఙరాలిగా రచనకు అవకాశం ఉంటుందని భావించింది.
ఆమె ఇంజనీరింగ్ బదులుగా భౌతికశాస్త్రం పట్ల ఆసక్తి చూపుతుందని సన్నిహితులు ముందే అనుకున్నట్లుగా అమే క్సేవియర్ కాలేజిలో బి.ఎస్.సీ ఫిజిక్స్ లో చేరింది. ఆమె తీసుకున్న ఈ నిర్ణయానికి అమే ఎప్పుడూ విచారించలేదు. ఆమె తల్లితండ్రులు ఆమెకు ఎలాంటి నిర్బంధాలు విధించకుండా స్వయం నిర్ణయం తీసుకోవడానికి తగినంత స్వాతంత్ర్యం ఇచ్చారని ఆమె కథనాలు వివరిస్తున్నాయి. తరువాత ఆమె ముంబయి ఐ.ఐ.టిలో ఎం.ఎస్.సీ ఫిజిక్స్ చేసింది. అక్కడ ఆమెకు ఎస్.హెచ్ పాటిల్ ప్రేరణ కలిగించి ప్రోత్సహించాడు. తరువాత హార్వర్డ్ యూనివర్శిటీలో పి.హెచ్.డి చేయడానికి అవకాశం వచ్చింది.
విశ్వ బ్రాహ్మణ కులాలను ఆశ్రయించేవారు రుంజలు, పనసలు, కోమటి పనసలు అయితే పనసలు వాయిద్యం లేకుండానే కేవలం కథాగానం చేస్తారు. రుంజ కథకులు గ్రామానిని వెళ్ళీనపుడు ఊరిలో పెద్ద ఆచారి అంటే మను బ్రహ్మ సంతతి వారు ఇంటికి వెళ్ళీ లేక ఆ ఊరిలో మొదటిగా వచ్చి స్థిరపడిన ఆచారి ఇంటికి కథ చెబుతాడు. కొన్ని సందర్భాలలో గ్రామంలోని విశ్వబ్రాహ్మణులు అందరికీ కలిపి ఒక చోట కథ చెప్పడం, కొన్ని సందర్భాలలో పెద్ద ఆచారి ఇంట్లో కథ చెబితే మిగతావారు అక్కడకు చేరుకొని కథ విని పారితోషికాలు ఇస్తారు. ఉంజ కథకుడు కథను ప్రారంభించే ముందు ఏ ఇంటి ముందు కథ చెబుతాడో ఆ గృహస్థుని గోత్రం చెప్పి అతని వంశం చెప్పి అతని కుటుంబం ఇంకా వృద్ధి కావాలని దీవించి తర్వాత విశ్వబ్రాహ్మణుల వంశ గమనాన్ని, పంచ బ్రహ్మల జన్మ ప్రకారాలను వివరిస్తాడు. ఆ తర్వాతే ఏ కథ అయినా. వీరికి ఇచ్చే పారితోషికం నికరం ఉండదు. అయితే ఏ దాత కూడా వీరిని తక్కువ చేసి పంపించడు. డబ్బులు, భోజనం, బట్టలు కూడా పెడతారు. ఈ విధంగా ఒక అలిఖితమైన, అవగాహన, ఆచారం, సంబంధం ఆశ్రితులైన రుంజలకు, దాతలైన విశ్వబ్రాహ్మణులము మధ్య ఎన్నో తరాలుగా కొనసాగుతూ వస్తోంది.
తెలుగు కులాలలోని కొన్ని కులాలను ఆశ్రిత జాతులు ఉన్నాయి. వీటినే పరిశోధకులు, జానపదవృత్తి గాయకులు అని వ్యవహరిస్తుంటారు. వీరువిప్రవినోదులు, పుచ్చుకుంట్లు, రుంజలు, పొడాపోతలవారు, మాలమాష్టివారు మొదలగు కులాలు వారున్నారు. వీరు ఆయా దాతృకులాల వారిని ఆశ్రయించి గోత్రాలు పొగడి వారి వంశ చరిత్రలు పాది జీవనోపాధి పొందేవారు. ఉదా: బ్రాహ్మణులకు విప్రవినోది, వైశ్య లకు వీరముష్టి, గొల్లలకు పొడపోతలు లేదా మందెచ్చులు వారు, మాల కులస్తులకు మాలమాష్టివారు మొదలగు వారున్నారు. అలాగే విశ్వ బ్రాహ్మణులకు గోత్రాలను, వంశానామాలను పొగడి విశ్వకర్మ పురాణం చెప్పేవారే రుంజలు. వారు కథ చెబుతూ వాయించే వాయిద్యమే రుంజ. చర్మ వాయిద్యాలలో చాలా పెద్దది రుంజ దీని శబ్దం కూడా రెండు, మూడు కిలోమీటర్ల వరకు వినిపిస్తుంది. వృత్తి గాయకుల వాయిద్యాలలో ఇంత పెద్దది మరొకటిలేదు. రుంజ కారుడు మోయలేని బరువుగానే దీనిని మోస్తుంటరు. "నా సంసార బరువును అది మోస్తున్నపుడు దీని బరువును మెము మోయలేమా" అని ఆ కళాకారులంటారు.